Útmutató

a központosított internetes nevezési rendszer használatához
1. Kattints a honlap „Versenyek” menüpontjára.
2. A versenykiírás alapján válaszd ki, a megfelelő letölthető nevezési lapot, kattints rá, majd válaszd a „mentés”-t és mentsd le a gépedre.
3. Nyisd meg a gépeden a lementett excel file-t, majd a megnyíló file-ban, a képernyő alsó részén található munkalapo(k) közül válaszd ki a versenykiírásban megjelölte(ke)t. Egyszerre csak egy munkalapon tudsz dolgozni.
4. Először a bekeretezett részben megnevezett azonosító adatokat töltsd ki, a D oszlop megfelelő soraiba írd be az azonosító adatokat (elnevezés, hely, időpont, klub neve, a nevezés leadójának neve).
Ezeket az adatokat  - az egyértelmű azonosítás érdekében – minden munkalap esetében be kell írnod, amit a „Szerkesztés” menüpont „másolás” és „beillesztés” parancsaival könnyen megtehetsz. 
Ügyelj rá, hogy minden lapon (azonos módon) ki legyenek töltve az azonosító adatok! Ennek hiányában a nevezésed beazonosítása esetleg nem végezhető el egyértelműen. Az ebből adódó félreértések miatti felelősség Téged terhel (elfogadható/beazonosítható nevezés hiányában a helyszínen nevezők dupla nevezési díjat fizetnek).
5. Ezután, a megfelelő súlycsoportoknál írd be az egymás alatti sorokba a nevezett versenyző nevét, fokozatát és edzője nevét (a munkalapot a lefelé mutató nyíl billentyűvel, vagy a képernyő szélén lévő csúszkával tudod mozgatni).

6. Amennyiben a súlycsoportonként meglévő négynél több nevezendő versenyzőt akarsz beírni, akkor jelöld ki a súlycsoport utolsó sorát (sötét színű legyen), majd válaszd a „Beszúrás” menüpont „sorok” parancsát. Ezt annyiszor ismételd meg, amennyi helyre van szükséged.
7. Amennyiben több munkalapot is ki kell töltened, válassz egy másik munkalapot és töltsd ki azokat az előbbieknek megfelelően.
8. Amikor végeztél a munkalapok kitöltésével, akkor a nevezési lapot a „File” menü „mentés másként” parancsával mentsd le a géped kijelölt mappájába úgy, hogy a a nevezési lap file nevét kiegészíted a klubod nevével, pl.: nev_tatami_felnott_(tf)_dinamica.xls.
Ezzel a rendező klub, már a file nevéből is azonosítani tudja a nevezést leadó klubot, ami nagy segítséget jelent a számára.

9. Amennyiben egy versenyre több nevezési lapot is ki kell tölteni, akkor azt a fentiek megismétlésével megteheted.
10. A kitöltött, lementett nevezési lap file-okat e-mail-ben kell elküldeni a honlapon található nevezes@kickbox.hu e-mail címre. A levélhez csatolnod kell a gépedre lementett, kitöltött file-okat és a levelet alá is kell írnod.
11. A nevezési határidő lejárta előtt módosíthatod a nevezésed. Ehhez a gépeden lementett nevezési lapot meg kell nyitnod és a szükséges módosításokat elvégezni (újabb neveket beírni és/vagy meglévőket kitörölni). Tehát, nem csak a módosítást kell elküldened, hanem a teljes nevezést meg kell ismételned!
A módosított file-t ismét mentsd le a gépedre, de már más néven (File/mentés másként), pl.: nev_tatami_felnott_(tf)_dinamica_2.xls. A módosított file-t az előbbiekben ismertetett módon ismét el kell küldened a nevezes@kickbox.hu e-mail címre
Módosításokat - a nevezési határidő lejárta előtt - annyiszor végezhetsz el, amennyiszer az szükséges, de ügyelj rá, hogy ezeket ismét más néven mentsd le, amit a file név utolsó számjegyének változtatásával tudsz megtenni.

Az aktuális nevezésed mindig a legutolsó alkalommal elküldött file lesz, az előzőek törlésre kerülnek, ezért ügyelj rá, hogy a legutolsó alkalommal elküldött file-ban minden adat az akaratodnak megfelelően szerepeljen!
12. A határidő lejárta után megküldött nevezések már nem kerülnek továbbításra a rendező klubhoz.
A központosított nevezési rendszer használatával kapcsolatos további információk és segítség nyújtás: galambos.peter@pszaf.hu.
